rejauldu/bengali-wikipedia huggingface dataset:
বশ () হল কৃষ্ণদেব ইয়াগনিক পরিচালিত ২০২৩ সালের ভারতীয় গুজরাটি ভাষার একটি অতিপ্রাকৃত লোমহর্ষক থ্রিলার চলচ্চিত্র। এটি কে এস এন্টারটেইনমেন্ট, প্যাটেল প্রসেসিং স্টুডিও এবং অনন্ত বিজনেস কর্পোরেশন এ বিগ বক্স সিরিজ প্রোডাকশনের সহযোগিতায় প্রযোজনা করেছে এবং প্যানোরামা স্টুডিওস দ্বারা বিতরণ করা হয়েছে। ছবিটি ২০২৩ সালের ১০ ফেব্রুয়ারি মুক্তি পায়।   পটভূমি  অথর্ব একজন বিমান চালক এবং পারিবারিক মানুষ, যিনি তাঁর স্ত্রী বীণা এবং তাদের দুই সন্তান আর্য এবং অংশের সাথে গুজরাটের আহমেদাবাদে থাকেন। একদিন, অথর্ব তার পরিবারকে একটি প্রত্যন্ত গ্রামে ছুটিতে নিয়ে যাওয়ার সিদ্ধান্ত নেয়। তারা যখন গ্রামে পৌঁছায়, তারা প্রতাপ নামে এক রহস্যময় আগন্তুকের সাথে দেখা করে, যিনি অথর্ব এবং তার পরিবার সম্পর্কে অনেক কিছু জানেন বলে মনে হয়। তিনি তাদের ছুটির সময় তাদের সহায়তা করার প্রস্তাব দেন, যাতে অথর্ব সম্মত হন।  তবে প্রতাপের সাহায্য মূল্য দিতে হয়। তিনি অথর্ব এবং তার পরিবারের উপর একটি জাদু করতে শুরু করেন এবং তারা শীঘ্রই নিজেকে কালো যাদুর জগতে আটকা পড়ে। অথর্বকে অবশ্যই জাদুমন্ত্রটি ভাঙার এবং খুব বেশি দেরি হওয়ার আগে তার পরিবারকে বাঁচানোর উপায় খুঁজে বের করতে হবে।   অভিনয়শিল্পী   হিতু কানোডিয়া - অথর্ব, বীণার স্বামী; আর্য এবং আনশের বাবা  নীলম পাঞ্চাল - বীণা, অথরবের স্ত্রী; আর্য এবং আংশের মা  জানকি বদিওয়ালা - আর্য, অথর্ব ও বীণার মেয়ে  আর্যন সাংভি - আনশ, অথর্ব ও বীণার ছেলে  হিতেন কুমার - প্রতাপ   মুক্তি  বশ ২০২৩ সালের ১০ ফেব্রুয়ারি গুজরাটে প্রেক্ষাগৃহে মুক্তি পায়।   অভ্যর্থনা    সমালোচনামূলক অভ্যর্থনা  বশ মুভিটি সমালোচকদের কাছ থেকে ইতিবাচক পর্যালোচনা পেয়েছে। মিড ডের শিল্পা ভানুশালী ছবিটিকে ৫-এর মধ্যে ৪ স্টার দেন এবং বলেন, "গুজরাটি স্টাইলের স্বাদ দিয়ে দর্শকদের ভয়ের মধ্যে রেখে এই ছবিটি দেখার মতো, তবে আপনাকে ভাবতে হবে আপনি কতটা ঝুঁকি নিতে ইচ্ছুক"। দ্য টাইমস অফ ইন্ডিয়ার দীপালি ছাতওয়ানি ছবিটিকে ৫-এর মধ্যে ৩.৫ স্টার দিয়েছেন এবং লিখেছেন, "তবে পরিচালক তার শেষ কয়েকটি মুক্তিপ্রাপ্ত ছবিতে কীভাবে তার দল এবং অভিনেতাদের ধারাবাহিক রেখেছেন তা দেখে ভাল লাগছে। অভিনেতাদের সাথে সেই সম্পর্ক এবং একই দলের সাথে কাজ করা সম্ভবত পরিচালকের দৃষ্টিভঙ্গি বুঝতে এবং একটি ভাল চলচ্চিত্র সরবরাহ করতে সহায়তা করে "। দৈনিক জাগরণের ধর্মেন্দ্র ঠাকুর ছবিটিকে ৫-এর মধ্যে ৪ স্টার দিয়েছেন এবং লিখেছেন, "সংগীত এই চলচ্চিত্রের প্লাস পয়েন্ট। ছবিটির অ্যাকশন সিকোয়েন্স এবং সিনেমাটোগ্রাফিও শক্তিশালী। গল্প, অভিনয়, পরিচালনা, সিনেমাটোগ্রাফি থেকে শুরু করে মিউজিক, বহু অন্যতম। এই ছবিটি গুজরাটি সিনেমায় একটি নতুন মানদণ্ড স্থাপন করতে চলেছে।   পুননির্মাণ  বিকাস বহলের পরিচালনায় শয়তান (২০২৪) নামে চলচ্চিত্রটি হিন্দিতে পুনর্নির্মাণ করা হয়েছে। এই ছবিতে অজয় দেবগন, আর. মাধবন এবং জ্যোতিকা মুখ্য চরিত্রে অভিনয় করেছেন। জানকি বদিওয়ালা এবং অঙ্গদ রাজ এতে তাদের মেয়ে ও ছেলের চরিত্রে অভিনয় করেছেন।  চলচ্চিত্রটি ২০২৪ সালের ৮ই মার্চ মুক্তি পায় এবং ইতিবাচক পর্যালোচনা লাভ করে এবং বাণিজ্যিকভাবে সফল হয়।   তথ্যসূত্র    বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের ভারতীয় চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:ভারতীয় মনস্তাত্ত্বিক হরর চলচ্চিত্র বিষয়শ্রেণী:২০২০-এর দশকের মনস্তাত্ত্বিক ভৌতিক চলচ্চিত্র বিষয়শ্রেণী:২০২০-এর দশকের গুজরাটি ভাষার চলচ্চিত্র বিষয়শ্রেণী:অন্যান্য ভাষায় পুনর্নির্মিত গুজরাটি চলচ্চিত্র
thumb|right|300px|পাথরের বন যাওয়ার প্রধান প্রবেশপথ পাথরের বন বা পাথুরে বন বা স্টোন ফরেস্ট () হচ্ছে চীনের ইউনান প্রদেশের চিরবসন্তের শহর কুনমিং থেকে ৮৫ কিলোমিটার দুরের সাইলন জেলার দিকে প্রকৃতির অপার বিস্ময়। পাথরের বন প্রকৃতির এক অদ্ভুত খেয়াল। চারিদিকে পাথরের অভূতপূর্ব সব কারুকার্য। চীনের ইউনান প্রদেশের এই পর্বতমালাটি হিমালয় পর্বতমালারই একটি অংশ। ছোট বড় উঁচু নিচু বিচিত্র পাথর দিগ্বিদিক এমনভাবে ছড়িয়ে ছিটিয়ে আছে যেন এক গভীর জঙ্গল, যে জঙ্গলে পাতায় ছাওয়া সবুজের পরিবর্তে বিশাল সব পাথুরে বৃক্ষ সদম্ভে দাঁড়িয়ে আছে। ২০০৭ সালেই ইউনেস্কো শিলিন পাথুরে বনকে বিশ্ব ঐতিহ্যকেন্দ্র বলে ঘোষণা করে।   ইতিহাস  পাথরের বনের আজকের এই অবস্থায় পৌছতে লেগেছিলো প্রায় ২৭০ মিলিয়ন বছর। শত শত বছর ধরে সাগরের তলদেশে জমা হচ্ছিল চুনাপাথর। ভূ-তত্ত্ববিদদের মতে এই পাথরের বন কারস্ট টপোগ্রাফির এক নান্দনিক উদাহরণ। প্রকৃতির বিচিত্র খেয়ালে কোন এক সময় হয়তো এখানে বয়ে গিয়েছিল বড়সড় কোনো ভূমিকম্প, কিংবা রহস্যময় কোনো কারণে অত্র অঞ্চলে ঘটে এক ভৌগোলিক পরিবর্তন, সাগরের তলদেশের পানি শুকিয়ে যেতে থাকে আর সাগরের তলদেশ থেকে বেরিয়ে আসে লক্ষ বছরের পুরনো বৈচিত্রময় চুনাপাথরের পাহাড়। পাহাড়গুলো আজো তার বুকের মধ্যে ধারণ করে আছে নানাবিধ সামুদ্রিক ফসিল।   বৈশিষ্ট্য  সাইলন জাতীয় চিনে অঞ্চল ৩৫০ বর্গকিলোমিটার (১৪০ বর্গমাইল) এলাকা জুড়ে রয়েছে এবং একে সাত নিম্নরূপ এলাকায় বিভক্ত করা হয়:   বৃহত্তর ও হ্রাস পাথরের বন (大, 小 石林) - Lizijing পাথরের বন নামেও পরিচিত (李子菁 石林)  Naigu পাথরের বন (乃 古 石林)  Zhiyun গুহা (芝 云 洞)  চ্যাং হ্রদ (长 湖 আক্ষরিক দীর্ঘ হ্রদ)  ইউ হ্রদ (月 湖 আক্ষরিক চাঁদের হ্রদ)  Dadie জলপ্রপাত (大 叠水)  Qifeng গুহা (奇峰 洞) thumb|right|300px|সাইলন   সংস্কৃতি  প্রচলিত লোককাহিনী অনুসারে, প্রেমিককে বিয়ে করতে চেয়েছিল উই আদিবাসী এক মেয়ে। কিন্তু সমাজের বাধার মুখে প্রতিষ্ঠা করতে পারেনি ভালোবাসার দাবি। শোকে জমে পরে পাথর হয়ে যায় আশিমা। মাথায় স্কার্ফ এবং হাতে ঝুড়ি নিয়ে ঘুরতে থাকা মেয়ের মতো দেখতে এ পাথরটির সামনে প্রতিবছর নানা অনুষ্ঠানের আয়োজন করে উই আদিবাসীরা।   তথ্যসূত্র   বিষয়শ্রেণী:চীনের দর্শনীয় স্থান বিষয়শ্রেণী:চীনের জিওপার্ক বিষয়শ্রেণী:বৈশ্বিক জিওপার্ক নেটওয়ার্কের সদস্য
ক্রিস্টিনা ফোডোমাইয়ার (, ; জন্ম: ২৮ জুন ২০০১) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  ফোডোমাইয়ার অস্ট্রিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ক্রিস্টিনা ফোডোমাইয়ার ২০০১ সালের ২৮শে জুন তারিখে অস্ট্রিয়ার উলৎসেনাইখে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফোডোমাইয়ার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:২১.০২ সময় নিয়ে প্রতিযোগিতাটি সম্পন্ন করে একবিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি দ্বাবিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নারী ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
মেহমেদ: বির জিহান ফাতিহি () একটি ইতিহাস ভিত্তিক তুর্কি টিভি ধারাবাহিক। এতে উসমানীয় সুলতান মুহাম্মাদ ফাতিহের ক্ষমতায় আরোহণ ও ইস্তাম্বুল বিজয়ের প্রস্তুতি চিত্রিত হয়েছে। ২০১৮ সালের ২০ মার্চ তুরস্কের কানাল ডিতে এর সম্প্রচার শুরু হয় এবং ১ মে প্রথম মৌসুমের সম্প্রচার শেষ হয়।   অভিনয় ও চরিত্র   অভিনয়ে  চরিত্র  বিবরণ কেনান ইমিরজালিওলু ফাতিহ সুলতান মেহমেদ খান উসমানীয় সাম্রাজ্যের ৭ম সুলতান  চেতিন তেকিন্দর চান্দারলি হালিল পাশা উসমানীয় সাম্রাজ্যের উজিরে আজম গুরকান উইগুর দেলিবাশ সুলতান মেহমেদের যোদ্ধা  বুশরা দেভেলি এলেনি  লুকাস নোটারাসের মেয়ে  হাজাল ফিলিজ কুচুকোসে মালিকা চান্দারলি হালিল পাশার মেয়ে  এরতান সাবান একাদশ কনস্টান্টিন পালাইয়োলোগোস বাইজেন্টাইন সম্রাট ফুনডা এরায়ইত এভদোকিয়া লুকাসের যোদ্ধা সেদেফ আভজি লায়লা হাতুন দ্বিতীয় মুরাদের উপপত্নী  ইসমাইল দেমিরজি ওরহান চেলেবি উসমানীয় শাহজাদা। ইস্তাম্বুল বিজয়ের সময় তিনি বাইজেন্টাইনদের পক্ষে ছিলেন। আতসিজ কারাদুমান জা'নোস পাশা সুলতান মেহমেদের বিশ্বস্ত উজির বুরাক তামদোয়ান শাহাবুদ্দিন পাশা সুলতান মেহমেদের আস্থাভাজন উজির কান চাকির ইসহাক পাশা উসমানীয় উজির ইদিল ফিরাত মারা হাতুন সুলতান দ্বিতীয় মুরাদের স্ত্রী  সর্দার ওরচিন দেমিত্রিওস পালাইওলোগোস কনস্টান্টিনের ভাই তোপরাক সালাম থিওডোরা দেমিত্রিয়োসের প্রেমিকা ইয়াভুজ সেপেতচি লুকাস নোটারাস বাইজেন্টাইনের ডিউক মেহমেত আতায় আক শামসুদ্দিন সুলতান মেহমেদের শিক্ষক    তথ্যসূত্র    বহিঃসংযোগ   কানাল ডি-তে মেহমেদ: বির জিহান ফাতিহি   বায়োস্কোপে মেহমেদ (বাংলা ডাবিং)    বিষয়শ্রেণী:২০১৮-এর তুর্কি টেলিভিশন ধারাবাহিক বিষয়শ্রেণী:তুর্কি নাট্য টেলিভিশন ধারাবাহিক বিষয়শ্রেণী:উসমানীয় সাম্রাজ্য সম্পর্কে টেলিভিশন ধারাবাহিক বিষয়শ্রেণী:তুর্কি ভাষার টেলিভিশন অনুষ্ঠান বিষয়শ্রেণী:মুহাম্মাদ ফাতিহের সাংস্কৃতিক চিত্রায়ণ
মারভে গেরহার্ড ইরাসমাস (জন্ম ১১ এপ্রিল ১৯৯৫) একজন নামিবীয় ক্রিকেটার। জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়ার স্কোয়াডে অন্তর্ভূক্তি দেওয়া হয়েছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে সে ছিল অন্যতম সদস্য।  ২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অধিনায়ক মনোনীত করা হয়েছিল  প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। ইরাসমাস উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। ২০ মে ২০১৯ তারিখে ঘানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই)-এ অভিষেক করেন তিনি।  ২০১৯ সালের জুনে, তিনি ২০১৯-২০ মৌসুমকে সামনে রেখে  আন্তর্জাতিক মৌসুমের জন্য নামিবিয়ার ঘোষিত স্কোয়াড তালিকায় অন্যতম সদস্য হিসাবে পঁচিশজন ক্রিকেটারের একজন ছিলেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নামিবীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার
শহীদ সাধন সঙ্গীত কলেজ বাংলাদেশের পাবনা জেলার পাবনা সদর থানার এক ঐতিহ্যবাহী বিদ্যাপিঠ একাডেমিক স্বীকৃতিপ্রাপ্ত ও সরকারী এম.পি.ও ভুক্ত একটি বিশেষ শিক্ষা প্রতিষ্ঠান। একাত্তরের মহান স্বাধীনতা সংগ্রামে শহীদ বীর মুক্তিযোদ্ধা গোলাম সরোয়ার খাঁ (সাধন) স্বরণে পাবনা শহরের প্রান কেন্দ্রে স্থাপিত বিশেষ শিক্ষা প্রতিষ্ঠান। এক ঝাক তরুন-তরুনী মেধাবী শিক্ষক মন্ডলী ‍দৃঢ় প্রত্যয় নিয়ে ছাত্র/ছাত্রীদের পাঠ দানে অঙ্গীকারবদ্ধ এবং অবিভাবক বৃন্দের নিকট প্রতিশ্রুতিবান। তারা প্রত্যেকেই স্বাধীনতার চেতনায় ও মূল্যবোধ নিয়ে  উদ্বুদ্ধ।  অবকাঠামো কৃতি শিক্ষার্থী  তথ্যসূত্র   বিষয়শ্রেণী:পাবনা জেলার মহাবিদ্যালয়
লামশাং () ভারতের মণিপুর রাজ্যের পশ্চিম ইম্ফল জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে লামশাং শহরের জনসংখ্যা হল ৬৫৩০ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে লামশাং এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর বিষয়শ্রেণী:ইম্ফল পশ্চিম জেলার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
কুঙ্গা নিমা লেপচা সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার (এসকেএম) ভারপ্রাপ্ত সভাপতি, সিকিম বিধানসভার বর্তমান সদস্য এবং রাজ্যের প্রেম সিং তামাং মন্ত্রিসভার মন্ত্রী।   রাজনৈতিক জীবন  প্রথমে, কুঙ্গা নিমা লেপচা ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর সদস্য ছিলেন। ২০০৪ সালের জানুয়ারিতে তিনি এসডিএফ থেকে বিচ্ছিন্ন হয়ে সিকিম প্রদেশ কংগ্রেস কমিটিতে (এসপিসিসি: ভারতীয় জাতীয় কংগ্রেসের সিকিম শাখা) যোগদান করেন। পরবর্তী সময়ে তিনি এসপিসিসির মুখপাত্র হন। ২০০৪ এবং ২০০৯ সালের সিকিম বিধানসভা নির্বাচনে তিনি শায়ারি আসন থেকে কংগ্রেসের প্রার্থী হিসেবে দাঁড়ান। তবে তিনি হেরে যান এবং উভয় নির্বাচনেই রানার-আপ প্রার্থী হন।  ২০ এপ্রিল ২০১৩ সালে কুঙ্গা নিমা লেপচা তার পূর্বসূরি নর বাহাদুর ভান্ডারীর বিচ্ছিন্নতার পর এসপিসিসির সভাপতি নির্বাচিত হন। যাইহোক মার্চ ২০১৪ সালে কুঙ্গা নিমা লেপচা  বিচ্ছিন্ন হন এবং সিকিম ক্রান্তিকারি মোর্চা (এসকেএম) এ যোগ দেন যার নেতৃত্বে ছিলেন প্রেম সিং তামাং (পিএস গোলয়)। ২০১৪ সালের সিকিম বিধানসভা নির্বাচনে তিনি শায়ারি থেকে এসকেএম প্রার্থী হিসেবে দাঁড়ান এবং আসনটিতে জয় লাভ করেন।  ২০১৫ সালের ডিসেম্বরে সিকিম বিধানসভার ৭ জন এসকেএম সদস্য ক্ষমতাসীন দল এসডিএফ-এ যোগ দেন। তবে এসকেএম-এর আরও ২ জন বিধায়ক, কুঙ্গা নিমা লেপচা এবং সোনম লামা তাদের দলের সাথেই থেকে যান।  ২০১৯ সালের সিকিম বিধানসভা নির্বাচনে তিনি দুটি আসনে (শায়ারি এবং গ্যাংটক) মনোনীত হন। তিনি উভয় আসনেই জয়লাভ করেন এবং এসকেএম সিকিমে রাজনৈতিক ক্ষমতা অর্জন করে। পিএস গোলয় মন্ত্রিসভায় তিনি মানবসম্পদ উন্নয়ন, আইন, আইনসভা ও সংসদীয় বিষয়ক এবং ভূমি, রাজস্ব ও দুর্যোগ ব্যবস্থাপনা মন্ত্রী হিসেবে নিযুক্ত হন।   নির্বাচনী রেকর্ড   সিকিম বিধানসভা নির্বাচন  বছর বিধানসভা কেন্দ্ররাজনৈতিক দল ফলাফল অবস্থান ভোট % ভোট % ব্যবধান জামানত সূত্র ২০০৪শ্যারি  ২য়/৩ ২,৪১৫ ৩৩.৭১ -৩১.০৭ ফেরত  ২০০৯  ২য়/৪ ২,৭৫৩ ৩৪.৫৪ -২৮.৬২ ফেরত  ২০১৪  ১ম/৩ ৫,৩২৪ ৫২.২৩ +৭.৩২ ফেরত ২০১৯  ১ম/৩ ৬,৬৩৮ ৫৪.৩১ +১১.০৯ ফেরত  গ্যাংটক   ১ম/৬ ৩,৮৩৮ ৫১.৬৮ +১১.৯৬ ফেরত  ২০২৪ শ্যারি     তথ্যসূত্র   বিষয়শ্রেণী:লেপচা ব্যক্তি বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:গ্যাংটক জেলার ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০১৪-২০১৯ বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:সিকিমের ভারতীয় জাতীয় কংগ্রেসের রাজনীতিবিদ
ডাঃ আ.আ.ম. মেসবাহুল হক বাচ্চু স্টেডিয়াম, ২০১০ সালে নির্মিত, ২০১১ সালে উদ্বোধনকৃত বাংলাদেশের একটি জেলা পর্যায়ের স্টেডিয়াম। স্টেডিয়ামটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। এটা জেলার তৃতীয় স্টেডিয়াম। প্রথম স্টেডিয়ামটি চাঁপাই নবাবগঞ্জ জেলা কালেক্টরিয়েট আমবাগানের পশ্চিমে ভি আই পি রোডে অবস্থিত, চাঁপাইনবাবগঞ্জ জেলা স্টেডিয়াম নামে পরিচিত। জেলার দ্বিতীয় স্টেডিয়ামটি শিবগঞ্জ উপজেলায় অবস্থিত। স্টেডিয়ামটি মূলত ফুটবল, ক্রিকেট, ভলিবল ও কনসার্ট আয়োজনের জন্য ব্যবহার হয়ে থাকে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।   ইতিহাস  ১৯৬০ সালে জেলার কালেক্টরেট আমবাগানসংলগ্ন স্থানে প্রথম চাঁপাইনবাবগঞ্জ স্টেডিয়াম নির্মাণ করা হয়েছিল। আয়তনে ছোট হওয়ায় ঐ স্টেডিয়ামে বিভিন্ন খেলাধুলা ও প্রতিযোগিতা অনুষ্ঠানের ক্ষেত্রে অসুবিধার হচ্ছিল। এর পরিপ্রেক্ষিতে জাতীয় ক্রীড়া পরিষদ জেলায় আরেকটি আধুনিক স্টেডিয়াম নির্মাণের উদ্যোগ নেয়। ২০০৬ সালের জুন মাসে জাতীয় ক্রীড়া পরিষদ শহরের রেহাইচর মৌজায় নতুন স্টেডিয়াম ও সাঁতারপুল নির্মাণের জন্য আট একর জমি ২ কোটি টাকা মূল্যে অধিগ্রহণ করে। সেপ্টেম্বর, ২০০৬ হতে ঠিকাদার প্রতিষ্ঠান টি এন্টারপ্রাইজ অ্যান্ড আবু হোসেন তোজাম্মেল হক জয়েন্ট ভেঞ্চার নির্মাণ কাজ শুরু করে। স্টেডিয়াম ও সাঁতারপুল নির্মাণে ১০ কোটি টাকা ব্যয় হয়। ২০১০ সালে নির্মাণ কাজ শেষ হলে জাতীয় ক্রীড়া পরিষদ জেলা ক্রীড়া সংস্থার কাছে স্টেডিয়ামটি বুঝিয়ে দেয়। ২৩ এপ্রিল, ২০১১ সালে ১৯৭০ সালের নির্বাচনে জেতা সাবেক সংসদ সদস্য ও ক্রীড়া সংগঠক ড. আ আ ম মেজবাহুল হকের নামে নামকরণ করে আনুষ্ঠানিকভাবে স্টেডিয়ামটি উদ্বোধন করা হয়।   কাঠামো ও বৈশিষ্ট্য  স্টেডিয়ামটি ডিম্বাকার। মাঠ প্রাকৃতিক ঘাসে আবৃত। স্টেডিয়ামের উত্তরপূর্ব কোনে প্যাভিলিয়ন রয়েছে। দক্ষিণ পশ্চিম অংশে এখনো গ্যালারি নেই। গ্যালারিতে প্রবেশের জন্য আটটি প্রবেশমুখ রয়েছে। মাঠ ক্রিকেট খেলার উপযোগী। স্টেডিয়ামের প্রবেশদ্বারের পাশে জেলার সাঁতারপুল অবস্থিত।   আরো দেখুন    চাঁপাইনবাবগঞ্জ পুরাতন স্টেডিয়াম  বাংলাদেশের স্টেডিয়ামের তালিকা   তথ্যসূত্র    বহিঃসংযোগ    চাঁপাইনবাবগঞ্জ জেলার খেলাধুলা ও বিনোদন   বিষয়শ্রেণী:বাংলাদেশের স্টেডিয়াম বিষয়শ্রেণী:চাঁপাইনবাবগঞ্জ জেলা বিষয়শ্রেণী:বাংলাদেশের ক্রিকেট মাঠ বিষয়শ্রেণী:২০১০-এ প্রতিষ্ঠিত বিষয়শ্রেণী:চাঁপাইনবাবগঞ্জের ক্রীড়া অনুষ্ঠানস্থল
অমুলিয়া কমল (জন্ম ১১ই জুলাই ১৯৮৪) হলেন একজন ভারতীয় ফুটবল প্রশিক্ষক এবং প্রাক্তন ফুটবলার যিনি একজন মিডফিল্ডার হিসেবে খেলেছেন।   প্রাথমিক জীবন  ১৯৮৪ সালের ১১ই জুলাই অমুলিয়া জন্মগ্রহণ করেন বেঙ্গালুরুতে, এক ফুটবল পরিবারে। তাঁর বাবা ও মায়ের নাম যথাক্রমে কমল গঙ্গাধরন ও চিত্রা গঙ্গাধরন। তাঁর বাবা কমল একজন রাজ্য পর্যায়ের ফুটবলার ছিলেন, এবং তাঁর মা চিত্রা গোলরক্ষক হিসেবে কর্ণাটকের হয়ে খেলেছেন এবং ভারতের মহিলা জাতীয় ফুটবল দলের প্রতিনিধিত্ব করেছেন, ১৯৭০ - ৮০-এর দশকে তিনি জাতীয় দলের অধিনায়কও ছিলেন।   খেলোয়াড়ি জীবন  অমুলিয়া ২০০৮ এএফসি মহিলা এশিয়ান কাপ যোগ্যতা নির্ণায়ক খেলায় এবং ২০১২ গ্রীষ্মকালীন অলিম্পিকে ফুটবলে মহিলাদের এশিয়ান বাছাইপর্বে ভারতের প্রতিনিধিত্ব করেছিলেন। তিনি ২০১০ সালের সাফ মহিলা চ্যাম্পিয়নশিপ এবং ২০১০ দক্ষিণ এশীয় গেমসে খেলা জাতীয় বিজয়ী দলেরও অংশ ছিলেন। অমুলিয়া কর্ণাটকের একমাত্র খেলোয়াড় যিনি এই দক্ষিণ এশীয় গেমসে সোনা জয়ী ভারতীয় দলের অংশ ছিলেন। তিনি ২০১৪ এশিয়ান গেমসে দলের সদস্য ছিলেন।  তিনি ২০১০ সালে একলব্য পুরস্কার জিতেছিলেন, ক্রীড়ায় অসামান্য প্রদর্শনের জন্য কর্ণাটক সরকারের পক্ষ থেকে এই পুরস্কারটি দেওয়া হয়।   প্রশিক্ষক জীবন  ক্রীড়া জীবন থেকে অবসর নেওয়ার পর, অমুলিয়া তাঁর বাবা ও মায়ের মতোই প্রশিক্ষণে চলে আসেন। তাঁকে ২০২২-২৩ সিনিয়র মহিলা জাতীয় ফুটবল চ্যাম্পিয়নশিপ মরশুমের জন্য কর্ণাটক মহিলা ফুটবল দলের প্রধান প্রশিক্ষক নিযুক্ত করা হয়েছিল।   আন্তর্জাতিক গোল  না. তারিখ স্থান প্রতিপক্ষ ফলাফল প্রতিযোগিতা ১. ১৩ই ডিসেম্বর ২০১০ কক্সবাজার স্টেডিয়াম, কক্সবাজার, বাংলাদেশ ১৮-০ ২০১০ সাফ মহিলা চ্যাম্পিয়নশিপ ২. ২০শে ডিসেম্বর ২০১০ কক্সবাজার স্টেডিয়াম, কক্সবাজার, বাংলাদেশ ৮-০ ২০১০ সাফ মহিলা চ্যাম্পিয়নশিপ   সম্মান  ভারত   সাফ চ্যাম্পিয়নশিপ : ২০১০  দক্ষিণ এশীয় গেমসের স্বর্ণপদক: ২০১০   তথ্যসূত্র    বহিঃসংযোগ    অল ইন্ডিয়া ফুটবল ফেডারেশনে অমুলিয়া কামাল    ইউরোস্পোর্টে অমুলিয়া কামাল  বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:ভারতের আন্তর্জাতিক নারী ফুটবলার বিষয়শ্রেণী:ভারতীয় নারী ফুটবলার বিষয়শ্রেণী:কর্ণাটকের নারী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
টমাস ফোলি (আনুমানিক ১৬৭০ - ১০ ডিসেম্বর ১৭৩৭), হেয়ারফোর্ডশায়ারের স্টোক এডিথ কোর্টের বাসিন্দা, একজন ব্রিটিশ জমির মালিক এবং টোরি রাজনীতিবিদ ছিলেন যিনি ১৬৯১ থেকে ১৭৩৭ সালের মধ্যে ইংরেজ এবং ব্রিটিশ হাউস অফ কমন্সে বসেছিলেন। তিনি ইম্প্রেস্টদের নিরীক্ষকের সিনিকিউর পদে অধিষ্ঠিত ছিলেন।  ফোলি ছিলেন ইংল্যান্ডের হাউস অফ কমন্স এবং আয়রনমাস্টার পল ফোলির জ্যেষ্ঠ পুত্র এবং ১৬৯৯ সালে তার বাবার মৃত্যুর পর হিয়ারফোর্ডশায়ারের স্টোক এডিথের আশেপাশের তার সম্পত্তির উত্তরাধিকারী হন। থাম্ব|স্টোক এডিথ ফোলি ১৬৯১ থেকে ১৬৯৮ এবং ১৬৯৯ থেকে ১৭০০ সাল পর্যন্ত উইওবলির সংসদ সদস্য ছিলেন। তিনি ১৭০১ থেকে ১৭২২ সাল পর্যন্ত হেয়ারফোর্ডের এমপি ছিলেন। পরবর্তীতে তিনি ১৭২২ থেকে ১৭২৭ সাল পর্যন্ত এবং আবার ১৭৩৪ সাল থেকে মৃত্যুর আগ পর্যন্ত স্ট্যাফোর্ডের এমপি ছিলেন। এই পুরো সময় জুড়ে, তিনি ডিনের বনের শীর্ষস্থানীয় লৌহশিল্পবিদ ছিলেন। প্রথমে এই ব্যবসাটি জন হুইলার এবং পরে উইলিয়াম রিয়া দ্বারা পরিচালিত হয়েছিল, যতক্ষণ না রিয়াকে ১৭২৫ সালে বরখাস্ত করা হয়। সেই সময় থেকে তার ব্যবসা পরিচালিত লৌহশিল্পের সংখ্যা, পরবর্তীতে বাইরের অংশীদারদের ছাড়াই ধীরে ধীরে হ্রাস পেতে থাকে।  ফোলি এবং তার স্ত্রী অ্যানের (যিনি নর্থাম্পটনশায়ারের ফসলির এসেক্স নাইটলির কন্যা এবং উত্তরাধিকারী) এক পুত্র টমাস ফোলি এবং দুই কন্যা, অ্যান এবং মেরি ছিল।   তথ্যসূত্র   Burke's Peerage  বিষয়শ্রেণী:ফোলি পরিবার বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:ইংল্যান্ডের সংসদ সদস্য ১৭০২-১৭০৫ বিষয়শ্রেণী:ইংল্যান্ডের সংসদ সদস্য ১৭০১-১৭০২ বিষয়শ্রেণী:ইংল্যান্ডের সংসদ সদস্য ১৭০১ বিষয়শ্রেণী:ইংল্যান্ডের সংসদ সদস্য ১৬৯৮-১৭০০ বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:স্টাফোর্ডের গ্রেট ব্রিটেনের সংসদ সদস্য বিষয়শ্রেণী:১৭৩৭-এ মৃত্যু বিষয়শ্রেণী:১৬৭০-এর দশকে জন্ম
সোনম যাপটেনের পোট্রেটব্সোদ-নাম্স-ছোস-'ফেল () (১৫৯৫-১৬৫৮) সপ্তদশ শতাব্দীর তিব্বতে একজন প্রভাবশালী ব্যক্তি ছিলেন যিনি সমগ্র তিব্বতে দ্গে-লুগ্স ধর্মসম্প্রদায় ও দলাই লামার শাসন প্রতিষ্ঠার ক্ষেত্রে মুখ্য ভূমিকা পালন করেন।  সংক্ষিপ্ত জীবনী তিনি চতুর্থ দলাই লামা য়োন-তান-র্গ্যা-ম্ত্শোর প্রধান সহায়ক ছিলেন এবং তার মৃত্যুর পর তিনি পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করেন।The Dalai Lamas of Tibet, p. 38. Thubten Samphel and Tendar. Roli & Janssen, New Delhi. (2004). . পঞ্চম দলাই লামার আমলে খোসুত মঙ্গোল নেতা গুশ্রী খান ব্স্তান-স্ক্যোং-দ্বাং-পোর বিরুদ্ধে যুদ্ধযাত্রা করলে পঞ্চম দলাই লামার অনুমতির অপেক্ষা না করে গুশ্রী খানকে সক্রিয় সহযোগিতা করেন। তিনি দ্বুস অঞ্চলে গ্ত্সাং-পা রাজবংশের প্রভাধীন এলাকাগুলিকে বলপূর্বক নিজের অধিকারে আনেন এবং তিনি গুশ্রী খানের সমর্থনে বহু সংখ্যক সৈন্য নিয়ে গ্ত্সাং-পা রাজবংশের রাজধানী শিগাত্সে অবরোধে সামিল হন।Tsepon W.D. Shakabpa, Tibet. A Political History, Yale 1967। ১৬৪২ খ্রিষ্টাব্দে গ্ত্সাং-পা রাজবংশের পতন হলে তিনি পঞ্চম দলাই লামার রাজপ্রতিনিধি নিযুক্ত হন এবং ১৬৫৮ খ্রিষ্টাব্দ পর্যন্ত আমৃত্যু সেই দায়িত্ব পালন করেন।  তথ্যসূত্র  আরো পড়ুন  Office web site of His Holiness the 14th Dalai Lama of Tibet. Kapstein, Matthew (2007) The Tibetans, Blackwell Publishing, Oxford, pag. 135, 141-164  Mullin, Glenn H. (2008) The Fourteen Dalai Lamas,        বিষয়শ্রেণী:তিব্বতের রাজপ্রতিনিধি বিষয়শ্রেণী:১৫৯৫-এ জন্ম বিষয়শ্রেণী:১৬৫৮-এ মৃত্যু
গুলশান থানা  প্রশাসন ওয়ার্ড ১৮, ১৯, ২০ (পার্ট) সংসদের আসন  ঢাকা-১৭ (গুলশান, বনানী, বারিধারা, নিকেতন, মহাখালী, শাহজাদপুর, ভাষানটেক ও ঢাকা সেনানিবাসের কিছু অংশ) সিটি কর্পোরেশন ঢাকা উত্তর সিটি কর্পোরেশন স্থানাঙ্ক ২৩°৪৮' উ, ৯০°২৫' পূ র‍্যাব এলাকা র‍্যাব ১ তথ্য 140pxগুলশান এলাকা (২০২৩) স্থাপিত ১৯৭২* আয়তন ১৭ কিমি²* জনসংখ্যা ২১২,০০০* সদর গুলশান সার্কেল ২ প্রতিবেশী থানা  কাফরুল, বাড্ডা, তেজগাঁও, খিলগাঁও, ঢাকা সেনানিবাস*  গুলশান বাংলাদেশের রাজধানী ঢাকার একটি অভিজাত এলাকা এবং থানা।"How Bhola Gram became Gulshan"  (ঢাকা ট্রিবিউন) এটি একটি সমৃদ্ধ আবাসিক এবং ব্যবসায়িক এলাকা। এখানে কয়েকটি পাঁচ তারকা হোটেল, উচ্চমানের রেস্তোরাঁ, শপিং সেন্টার, বিলাসবহুল বাড়ি ও অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল, ব্যাঙ্ক, দেশীয় ও বহুজাতিক কোম্পানির সদর দপ্তর, সদস্যদের ক্লাব এবং বেশকিছু দূতাবাস এবং হাই কমিশন রয়েছে এই এলাকায়। গুলশানে অনেক বাংলাদেশি ও আন্তর্জাতিক কোম্পানির অফিস রয়েছে। এক সময় ঢাকার প্রধানতম কমার্শিয়াল হাব বা ব্যবসাবাণিজ্যের কেন্দ্র ছিল মতিঝিল। অফিসপাড়া, ব্যাংকপাড়া বলতে তখন সবাই শুধুমাত্র মতিঝিল এবং তদসংলগ্ন এলাকাকেই বুঝতো। তবে সময়ের সাথে সাথে এসেছে পরিবর্তন। বর্ধিত ঢাকার নতুন বাণিজ্যিক কেন্দ্র বা কমার্শিয়াল হাব হয়ে উঠছে গুলশান এবং এর আশপাশের এলাকা। গুলশান এবং বনানী এলাকার পরিকল্পনা করা হয় অনেক আগে। সে সময় ঢাকা শহরের এক প্রকার প্রান্ত ছিল এই এলাকা। কিন্তু সময় যতই গড়িয়েছে, এই ঢাকা ততই সম্প্রসারিত হয়েছে চারিদিকে এবং গুলশান ও বনানী এলাকা পড়েছে সেই সম্প্রসারিত এলাকার ঠিক মাঝ বরাবর। এই এলাকায় গুলশান লেক নামে একটি হ্রদ রয়েছে।Jail for Bangladeshi businessman , BBC, 7 June 2007; Retrieved 2007-12-16   অবস্থান  ঢাকার উত্তরে বসুন্ধরা বা উত্তরা, দক্ষিণে মতিঝিল বা পুরান ঢাকা, পশ্চিমে ধানমন্ডি বা মোহাম্মদপুর আর পূর্বে বনশ্রী, আফতাবনগর যে অঞ্চলই ধরা যাক না কেন, সব এলাকার মোটামুটি মাঝখানে পড়েছে গুলশান এবং বনানী। গুলশানের চারদিকে মহাখালী, নিকেতন, তেজগাঁও, বারিধারা, বাড্ডা, বনানী, ক্যান্টনমেন্ট এলাকা। এলাকটি মূলত ২টি অংশ যথাক্রমে গুলশান ১ ও গুলশান ২ নামে পরিচিত। গুলশান ২-এ বড় একটি অংশেই বিদেশী দূতাবাস বা অফিসসমূহের অবস্থান। ঢাকার অন্যতম গাছপালা শোভিত এই এলাকা যদিও একটি আবাসিক এলাকা হিসেবে উল্লিখিত কিন্তু বর্তমান সময়ে বিভিন্ন কারণে এটি একটি বাণিজ্যিক এলাকায় পরিণত হয়েছে ও হচ্ছে।  যোগাযোগ  গুলশানে যোগাযোগ ব্যবস্থায় সবচেয়ে বড় ভূমিকা রাখে মাঝবরাবর চলে যাওয়া গুলশান এভিনিউ। এটি উত্তরে দূতাবাস এলাকা থেকে শুরু করে গুলশান ২ ও ১ নম্বর সার্কেল হয়ে দক্ষিণে হাতিরঝিল পর্যন্ত বিস্তৃত। ১ নম্বর সার্কেল থেকে একপাশে মহাখালী অন্যপাশে বাড্ডা লিংক রোডের যোগাযোগ রয়েছে। ১ নম্বর সার্কেল থেকেই দক্ষিণ দিকে চলে গেলে পৌঁছানো যায় নিকেতন, হাতিরঝিল কিংবা তেজগাঁওতে। আর ২ নম্বর সার্কেলের সাথে সরাসরি যোগাযোগ বনানী, বারিধারা প্রমুখ এলাকার। এছাড়া বনানী ১১ নম্বর রোডের মাথায় লেকের উপর দিয়ে নতুন ব্রিজ নির্মাণ করে নতুন যাতায়াতের মাধ্যম তৈরি করা হয়েছে যা বনানী ও এয়ারপোর্ট রোডের সাথে গুলশানে যাতায়াতের নতুন মাধ্যম তৈরি করেছে।  চিত্রশালা  তথ্যসূত্র   বহিঃসংযোগ      বিষয়শ্রেণী:ঢাকা জেলার থানা বিষয়শ্রেণী:ঢাকার পাড়া বিষয়শ্রেণী:বাংলাদেশের পরিকল্পিত শহর
আর৩০১ বা টঙ্গী- কালিগঞ্জ- ঘোড়াশাল- পাঁচদোনা সড়ক, বাংলাদেশের একটি আঞ্চলিক মহাসড়ক। এই মহাসড়কটি গাজীপুর উপজেলা হতে জাতীয় মহাসড়ক এন২ কে গাজীপুর জেলার টংগী, পূবাইল, কালীগঞ্জ এবং নরসিংদী জেলার পলাশ উপজেলার ঘোড়াশালর উপর দিয়ে নরসিংদী সদর উপজেলার আঞ্চলিক মহাসড়ক এন৩ এর সাথে সংযুক্ত করেছে।   দৈর্ঘ্য  এই রাস্তার মোট দৈর্ঘ্য ৩৩ কিলোমিটার (কি.মি.)   ঘোড়াশাল   ঘোড়াশাল - পাঁচদোনা = ৮ কি.মি.  ঘোড়াশাল - মীরের বাজার = ২০ কি.মি.  ঘোড়াশাল - টংগী = ৩৮ কি.মি.  ঘোড়াশাল - গাজীপুর = ৫০ কি.মি.  যেসব বাজার অতিক্রম করেছে   পাঁচদোনা বাজার  ভাটপারা বাজার  ঘোড়াশাল সাদ্দাম বাজার  আড়িখোলা বাজার  পূবাইল বাজার  মীরের বাজার  টংগী বাজার  আরও দেখুন   ঘোড়াশাল  কালীগঞ্জ   তথ্যসূত্র   বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:ঢাকা বিভাগের মহাসড়ক
বিহঙ্গ দ্বীপ বরগুনা জেলার পাথরঘাটা উপজেলার বঙ্গোপসাগরে বলেশ্বর নদীর একটি দ্বীপ। দ্বীপটি বহু আগে জেগে উঠলেও সম্প্রতি এর নামকরণ করা হয় বিহঙ্গ দ্বীপ। স্থানীয়দের কাছে এটি ধানসির চর নামে পরিচিত। একসময় এ দ্বীপে প্রচুর ধানসি জন্মাত। এটি বিশ্ব ঐতিহ্য সুন্দরবন থেকে অতি নিকটে অবস্থিত।   ভৌগোলিক অবস্থান পশ্চিমে বিশ্ব ঐতিহ্য সুন্দরবন, পূর্বে পাথরঘাটা উপজেলা, উত্তরে একাংশে পাথরঘাটার চরদুয়ানী ইউনিয়ন অপরাংশে সুন্দরবন এবং দক্ষিণে বঙ্গোপসাগরের মধ্যবর্তী বলেশ্বর নদের উপর বিহঙ্গ দ্বীপ।  তথ্যসূত্র  বিষয়শ্রেণী:বাংলাদেশের দ্বীপ বিষয়শ্রেণী:পাথরঘাটা উপজেলা বিষয়শ্রেণী:বরগুনা জেলার ভূগোল